Diari Oficial de la Generalitat Valenciana


Sumari del DOGV 5428, del 15-01-2007 (2006/14746)

RESOLUCIÓ 6 de novembre del 2006, de la Conselleria de Territori i Habitatge sobre la declaració d'àrea de rehabilitació del centre històric d'Espadilla (Castelló).
--------------------------------------------------------------------------------------------------------------------------------------------------------------------

### Dades del document

Número de DOGV
:   5428

Data del DOGV
:   15-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2006/14939


Data del document
:   06-11-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Espadilla
    * ajuda a la construcció
    * pla d'urbanisme
    * protecció del patrimoni
    * renovació urbana
    * patrimoni arquitectònic

ANTECEDENTS DE FET
Primer. L'Ajuntament d'Espadilla ha sol·licitat la declaració com a àrea de rehabilitació el centre històric de la localitat.
Segon. El municipi d'Espadilla es troba enclavat en la comarca de l'Alt Millars, al costat del llit del riu del mateix nom, en la zona del Parc Natural de la Serra Espadà, a una altura de 294 m.
La superfície del terme és muntanyosa, accidentada amb nombroses elevacions separades per barrancs.
Els habitatges situats en l'àrea són, majoritàriament, unifamiliars entre mitgeres, el sistema constructiu de les quals es basa en murs de càrrega de maçoneria d'aproximadament 40 cm de grossària, amb bigues i biguetes de fusta, i revoltó ceràmic. La coberta es resol a dues aigües de teula àrab, goteró al carrer sense canaló i poc vol que es resol amb dues o tres filades de rajola massissa plana. Els murs de façana es troben esquerdejats únicament en alguns casos però sempre emblanquinats de blanc. Es conserva alguna mostra de muntants de portes i finestres pintades de blavet. Els buits són allindats i verticals, les fusteries de fusta i la manyeria metàl·lica de fosa en balcons i finestres.
Tercer. L'àrea de rehabilitació proposada comprén la pràctica totalitat del nucli urbà d'Espadilla, és a dir, una superfície de sòl urbà de 38.341 m².
El nombre aproximat d'habitatges és de 140.
El nombre d'habitants no estacionals és de 65.
Quart. El planejament vigent en l'actualitat a Espadilla és el projecte de delimitació de sòl urbà, aprovat definitivament per la COPUT el 27 de juliol de 1989, si bé es troba en fase de redacció el document de concert previ amb la Conselleria d'Obres Públiques i Urbanisme, per a la redacció de Pla general d'ordenació urbana d'Espadilla.
En el planejament vigent hi ha directrius urbanístiques per a escometre el que ara es pretén, a l'àmbit municipal, en matèria de rehabilitació del centre històric, tant des del punt de vista informatiu, justificatiu i normatiu.
Cinqué. Per a promoure la rehabilitació i regeneració del centre històric, l'Ajuntament d'Espadilla té previst adoptar com a mesures específiques per a incentivar i ordenar la rehabilitació en l'àmbit de l'àrea proposada les següents:
Bonificar l'impost de llicències d'obra i ocupació de vials en l'àrea
Informar des de l'oficina tècnica als particulars de les ajudes establides en el Pla d'habitatge 2005-2008 i ajudar a gestionar els expedients de rehabilitació.
Sisé. El 2 d'octubre del 2006 s'emet un informe del Servei Territorial d'Habitatge i Projectes Urbans, en el qual s'informa que la delimitació de l'àrea proposada es considera homogènia i coherent, per la qual cosa es proposa la seua declaració com a àrea de rehabilitació.
Seté. El 6 de novembre del 2006 s'emet proposta de declaració d'àrea de rehabilitació pel Servei de Rehabilitació de la Direcció General d'Habitatge i Projectes Urbans en què es conclou que es reuneixen els requisits especificats en el Decret 81/2006 per a declarar l'àrea de rehabilitació.
D'acord amb el que estableix l'article 15 del Decret 81/2006, de 9 de juny, del Consell, de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, resolc
Primer
Declarar com a àrea de rehabilitació el centre històric d'Espadilla, la delimitació del qual es fixa en el plànol adjunt.
Segon
Considerar d'aplicació les ajudes establides pels articles 65, 66 i 67 del Decret 81/2006, de 9 de juny, del Consell, per a les actuacions protegides que s'efectuen en aquest àmbit.
Tercer
De conformitat amb la disposició addicional vuitena del Decret 81/2006, de 9 de juny, i l'Ordre 15 de novembre del 2004, de la Conselleria de Territori i Habitatge, després de la qualificació provisional de l'actuació de rehabilitació, s'instal·larà un cartell informatiu, segons model facilitat per aquesta Conselleria.
Contra aquesta resolució que posa fi a la via administrativa, es pot interposar recurs contenciós administratiu, davant del Jutjat Contenciós Administratiu de València, en el termini de dos mesos comptadors des de l'endemà a la notificació d'aquesta, segons els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.
Tot això, sense perjudici que es puga exercir qualsevol altre recurs que es crega oportú.
València, 6 de novembre del 2006.- El director general d'Habitatge i Projectes Urbans: Bernabé Bueno Miralles